“Բարի լույս, բարի լույս, բարի լույս հայերին”. ֆեյսբուգյան իր էջում գրել էր Օռնելլա Մուտին մինչև Երևան ժամանելը: Հետո, երբ արդեն Երևանում էր, ասաց. “Ես մինչև գալս գիտեի, որ Հայաստանը ոչ միայն գեղեցիկ, այլև հոգևոր երկիր է”: Օռնելլան այս տարվա “Ոսկե ծիրանի” պատվավոր հյուրն է: Մեզանում արդեն օրինաչափ է համարվում, համաշխարհային կինոյի հռչակավոր ներկայացուցիչներին հուլիսյան շոգ, (բայց ոչ այս տարվա չափ կիզիչ), օրերին Երևանում տեսնելը: Նրանց փառատոնային շաբաթվա ընթացքւմ հանդիպելը` մամուլի ասուլիսների, վարպետության դասերի ժամանակ նրանց հետ երկխոսություն ունենալը, նրանց մասնակցությամբ, նրանց նկարահանած ֆիլմերը դիտելու ընթացքում անմիջական շփումները մայրաքաղաքի մթնոլորտը տոնական է դարձնում: Վերջին տասներկու տարիներին փառատոնի հյուրընկալած մեծահամբավ արվեստագետների անուն-ազգանունները հիմա չհիշատակենք: Ցանկը մեծ է: Եւ հետո` իրադարձային նման երևույթները չեն մոռացվում: Երկրի` ամենանշանակալից ամենահեղինակավոր փառատոնի համարում ունեցող “Ոսկե ծիրանը”, այս տարի էլ է Հայաստանում ապրող, օտար երկրներից եկած հայերին, նաև օտարազգի հյուրերին մեկ շաբաթյա տոնական օրեր պարգևելու: Բազմաբովանդակ ծրագրեր իրականացնելով, բարձրարվեստ կինոնկարներ ցուցադրելով, կինոաշխարհի արդի գործիչների հետ հանդիպելու հնարավորություն ընձեռելով…